open-index/open-wikipedia-markdown huggingface dataset:
סויוז TMA-8

**סויוז TMA-8** (ברוסית: **Союз ТМА-8**) היא חללית סויוז ששוגרה ב-30 במרץ 2006 בשעה 02:30 מקוסמודרום בייקונור. החללית שוגרה למפגש עם תחנת החלל הבינלאומית כשעל סיפונה 3 אנשי צוות - האסטרונאוט האמריקאי ג'פרי ויליאמס, הקוסמונאוט הרוסי פאבל וינוגרדוב והאסטרונאוט הברזילאי מרקוס פונטס.

## מטרת המשימה
לאחר אסון קולומביה הופסקו טיסות של מעבורת חלל. בעקבות כך תוכנית ניצול תחנת החלל הבין-לאומית עובדה מחדש. החל משנת 2003 צוות התחנה צומצם לשני חברי הצוות בהתאם ליכולת של חלליות מדגם "סויוז".

חללית "סויוז TMA-8" שוגרה ב-30 במרץ 2006 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

ב-1 באפריל בוצע עגינה בתחנת החלל. באותה עת בתחנה שהה צוות משלחת מס' 12 בפיקוד ויליאם מקארתור. החללית הביאה איתה ציוד ומצרכים. אנשי משלחת קבועה מס' 12 ביחד עם צוות החללית החלו בהעברת הציוד לתחנת החלל. במקביל החל תהליך העברת שליטה על תחנת החלל לצוות משלחת מס' 13. על הטיסה היה מרקוס פונטס, נציג סוכנות החלל הברזילאית. הוא החל בביצוע תוכנית ניסויים שהוכנה עבורו. ב-8 באפריל צוות משלחת מס' 12 ומרקוס פונטס עזבו את תחנת החלל בחללית "סויוז TMA-7" ונחתו בכדור הארץ לאחר כ-6 חודשי עבודה בתחנת החלל.

חללית "סויוז TMA-8" נותרה מחוברת לתחנת החלל הבין-לאומית כ"חללית חילוץ" במצב חירום.

צוות משלחת מס' 13 בפיקוד פאבל וינוגרדוב החל בביצוע תוכנית שכללה מספר ניסויים ותחזוקת תחנת החלל. הם ערכו מספר ניסויים מדעיים וביצעו פעילות חוץ רכבית. ביולי לתחנת החלל הגיע מעבורת החלל דיסקברי במסגרת משימה STS-121. עם המעבורת הגיע חבר נוסף במשלחת מס' 13 תומאס רייטר מגרמניה. בהתאם לכך, לראשונה משנת 2003 הרכב המשלחת הקבועה גדל ל-3 חברים. 

ב-20 בספטמבר 2006 לתחנת החלל הגיע חללית סויוז TMA-9 עם צוות משלחת מס' 14 בפיקוד מייקל לופז-אלגריה. לאחר העברת שליטה על תחנת החלל לצוות החדש, צוות קבוע מס' 13  המקורי ואנושה אנסארי מארצות הברית שהגיע עם "סויוז TMA-9" נכנסו לחללית "סויוז TMA-8" ונחתו בכדור הארץ אחרי כ-6 חודשי עבודה. הנחיתה עברה ללא בעיות מיוחדות. 

בתחנת החלל הבין לאומית נותר צוות משלחת מס' 14 שהגיע מספר ימים לפני זה בחללית סויוז TMA-9. תומאס רייטר נותר בתחנת החלל וצורף לצוות משלחת מס' 14.

## הצוות

**צוות המראה:**
*  פאבל וינוגרדוב - מפקד
*  ג'פרי ויליאמס - מהנדס טיסה
*   מרקוס פונטס - מהנדס טיסה (שוגר בסויוז TMA-8 וחזר בסויוז TMA-7)

**צוות נחיתה:**
*  פאבל וינוגרדוב - מפקד
*  ג'פרי וילימס - מהנדס טיסה
*   אנושה אנסארי - תיירת החלל הרביעית (שוגרה בסויוז TMA-9 וחזרה בסויוז TMA-8)

### צוות גיבוי
*  פיודור יורצ'יקין - מפקד
*  מייקל פינק - מהנדס טיסה
*  סרגיי וולקוב - מהנדס טיסה

## קישורים חיצוניים

מידע על הטיסה
* תיאור המשימה
* תוכנית Centenario

קטגוריה:תוכנית סויוז
קטגוריה:2006 ברוסיה
סויוז TMA-7

**סויוז TMA-7** (ברוסית: **Союз ТМА-7**) היא חללית סויוז ששוגרה ב-1 באוקטובר 2005 בשעה 03:55 מקוסמודרום בייקונור. החללית שוגרה למפגש עם תחנת החלל הבינלאומית כשעל סיפונה 3 אנשי צוות – הקוסמונאוט הרוסי ולרי טוקרב, והאסטרונאוטים האמריקאים ויליאם מקארתור וגרגורי אולסן.

## הצוות

### צוות המראה
*  ולרי טוקרב - מפקד
*  ויליאם מקארתור - מהנדס טיסה
*  גרגורי אולסן - תייר חלל (שוגר בסויוז TMA-7 וחזר בסויוז TMA-6)

### צוות נחיתה
*  ולרי טוקרב - מפקד
*  ויליאם מקארתור - מהנדס טיסה
*  מרקוס פונטס - מהנדס טיסה (שוגר בסויוז TMA-8 וחזר בסויוז TMA-7)
### צוות גיבוי
*  מיכאיל טיורין
*  ג'פרי ויליאמס
*  סרגיי קוסטנקו

## מהלך המשימה
לאחר אסון קולומביה הופסקו טיסות של מעבורת חלל. בעקבות כך תוכנית ניצול תחנת החלל הבין-לאומית עובדה מחדש. החל משנת 2003 צוות התחנה צומצם לשני חברי הצוות בהתאם ליכולת של חלליות מדגם "סויוז".

חללית "סויוז TMA-7" שוגרה ב-1 באוקטובר 2005 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

ב-3 באוקטובר בוצע עגינה במודול "פירס" של תחנת החלל. באותה עת בתחנה שהה צוות משלחת מס' 11 לתחנת החלל הבין-לאומית בפיקוד סרגיי קריקאליוב. החללית הביאה איתה ציוד ומצרכים. אנשי משלחת מס' 11 ביחד עם צוות החללית החלו בהעברת הציוד לתחנת החלל. במקביל החל תהליך העברת שליטה על תחנת החלל למשלחת מס' 12 לתחנת החלל הבין-לאומית. על הטיסה היה תייר חלל גרגורי אולסן ששילם כ-20 מיליון $. ב-10 באוקטובר צוות משלחת מס' 11 וגרגורי אולסן עזבו את תחנת החלל בחללית "סויוז TMA-6" ונחתו בכדור הארץ לאחר כ-6 חודשי עבודה בתחנת החלל.

חללית "סויוז TMA-7" נותרה מחוברת לתחנת החלל הבין-לאומית כ"חללית חילוץ" במצב חירום.

צוות קבוע מס' 12 בפיקוד ויליאם מקארתור החל בביצוע תוכנית שכללה מספר ניסויים ותחזוקת תחנת החלל. הם ערכו מספר ניסויים מדעיים וביצעו פעילות חוץ רכבית. במהלך שהותם בתחנת החלל תוכנן ביקור של מעבורת החלל דיסקברי בנסגרת משימה STS-121 אך הוא נדחה ל-2006 

ב-18 בנובמבר בוצע שינוי מיקום החללית והיא חוברה למודול "זאריה"

ב-20 במרץ בוצע שינוי מיקום החללית והיא חוברה למודול "זבזדה"

ב-1 באפריל 2006 לתחנת החלל הגיע חללית סויוז TMA-8 עם צוות משלחת מס' 13 בפיקוד פאבל וינוגרדוב. לאחר העברת שליטה על תחנת החלל לצוות החדש, צוות משלחת מס' 12 ומרקוס פונטס מברזיל שהגיע עם "סויוז TMA-8" נכנסו לחללית "סויוז TMA-7" ונחתו בכדור הארץ ב-8 באפריל 2006 אחרי כ-6 חודשי עבודה. הנחיתה עברה ללא בעיות מיוחדות.

בתחנת החלל הבין-לאומית נותר צוות משלחת מס' 13 שהגיע מספר ימים לפני זה בחללית סויוז TMA-8.

## קישורים חיצוניים

* מידע על הטיסה
* תיאור המשימה
* פעילות של גרגורי אולסן בתחנת החלל

קטגוריה:ערכים שבהם תבנית בריטניקה אינה מתאימה
קטגוריה:תוכנית סויוז
קטגוריה:2005 ברוסיה
קטגוריה:2006 ברוסיה
פיוטר מאשרוב

**פיוטר מירונוביץ' מאשרוב** (רוסית: Пётр Миро́нович Маше́ров; או **פיוטר מירונאביץ' מאשראו**, בלארוסית: Пётр Міро́навіч Машэ́раў) היה מדינאי בלארוסי, מזכ"ל המפלגה הקומוניסטית הבלארוסית בשנים 1965–1980.

## ביוגרפיה
מאשרוב נולד ב-26 בפברואר 1918 בכפר שירקי (Ширки) במחוז ויטבסק בשם **פיאטרו מאשרה** (בלארוסית: Пятро́ Маше́ра). למד הוראה במכון להכשרת מורים על שם קירוב באוניברסיטה הממלכתית של ויטבסק בשנים 1935-1939; בין השנים 1939-1941 עבד כמורה לפיזיקה בעיירה רוסון במחוז ויטבסק. בשנות מלחמת העולם השנייה היה מפקד יחידת פרטיזנים ועל פעילותו זו זכה בעיטור גיבור ברית המועצות. במהלך שירותו בפרטיזנים פעל להצלת יהודים בשטחי בלארוס, ליטא ופולין. ב-1943 הצטרף למפלגה הקומוניסטית של ברית המועצות.

לאחר המלחמה מילא מספר תפקידים במפלגה הקומוניסטית של בלארוס, עד שבשנת 1965 מונה לתפקיד מזכ"ל המפלגה הקומוניסטית הבלארוסית (בפועל נשיא בלארוס). במהלך שנות כהונתו פעל רבות לקידום הכלכלה החברה בבלארוס. נחשב למנהיג פופולרי ואהוב בבלארוס והחזיק בדעות ליברליות באופן יחסי. הצלחתו בתפקיד זיכתה אותו בעיטור גיבור העמל הסוציאליסטי המקביל בחשיבותו לעיטור גיבור ברית המועצות. נחשב על ידי רבים כמועמד המוביל לרשת את ליאוניד ברז'נייב בתור מנהיג ברית המועצות.

מאשרוב סיים את חייו בצורה טראגית ב-4 באוקטובר 1980. הרכב הנשיאותי בו נסע סמוך למינסק, מלווה במספר מכוניות משטרה, התנגש במשאית שהובילה תפוחי אדמה. מאשרוב נפצע אנושות וכעבור מספר שעות נקבע מותו. רבים קושרים עד היום את הק.ג.ב. לטרגדיה (בטענה שהתקבלה הוראה מגבוה לסלק את אחד המועמדים המובילים והליברליים לתפקיד מנהיג ברית המועצות), אך עד היום לא הוצגו ראיות לטענה. אחד הטוענים העיקריים למעורבות מ"גבוה" בתאונה היה ויאצ'סלב קביץ', ראש הממשלה הראשון של בלארוס העצמאית ושותף פוליטי של נטליה מאשרובה, בתו של מאשרוב.

בשנות ה-90 נקראה אחת משדרות מינסק על שמו של מאשרוב, אך ב-2005 הושב לה שמה המקורי ושלושה רחובות אחרים קיבלו את שמו.. בתו של מאשרוב, נטליה, הציגה את מועמדותה לנשיאות בלארוס ב-2001, אך בהמשך הסירה אותה לפני הבחירות.

## קישורים חיצוניים

* 

## הערות שוליים

קטגוריה:פוליטיקאים בלארוסים
קטגוריה:פוליטיקאים סובייטים
קטגוריה:פרטיזנים סובייטים
קטגוריה:מעוטרי גיבור העמל הסוציאליסטי
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:הרוגי תאונות דרכים בברית המועצות
קטגוריה:ילידי 1918
קטגוריה:נפטרים ב-1980
ציונה קניג-יאיר

**ציונה קניג-יאיר** (נולדה ב-18 ביולי 1970) היא משפטנית. בעבר כיהנה כמנכ"לית משרד התפוצות, וכסגנית נשיא מכון הרטמן. בשנים 2008–2016 כיהנה כנציבת שוויון ההזדמנויות בעבודה הראשונה.

## ביוגרפיה
קניג-יאיר נולדה ב-1970 בברוקלין, ארצות הברית, עלתה לישראל עם משפחתה בשנת 1981, וגדלה ברעננה. היא בוגרת הפקולטה למשפטים באוניברסיטה העברית בירושלים. בראשית דרכה כעורכת דין עבדה במשרד פרטי ובהמשך הייתה פרקליטה פלילית בפרקליטות מחוז תל אביב.

בהמשך שימשה מנהלת המחלקה המשפטית של שדולת הנשים ולימדה בקליניקה משפטית לזכויות נשים במכללת רמת גן.

בעקבות תיקון לחוק שוויון ההזדמנויות בעבודה הוקמה בשנת 2008 במשרד התעשייה, המסחר והתעסוקה נציבות שוויון ההזדמנויות בעבודה, האחראית על אכיפת הוראות החוק, באמצעות תביעות המוגשות בשם עובדים, או בשם הנציבות עצמה, לבתי-הדין לעבודה. קניג-יאיר מונתה לעמוד בראש הנציבות החדשה. היא כיהנה בתפקיד עד ינואר 2016.

ביוני 2021 הודיע שר התפוצות נחמן שי על כוונתו למנות אותה למנכ"לית משרד התפוצות. ב-19 ביולי אושר המינוי.

קניג-יאיר היא בוגרת קרן וקסנר.

## חיים אישיים
קניג-יאיר נשואה לאייל ואם לשלושה. מתגוררת במושב בני דרום.

## קישורים חיצוניים
* 
* 
* 
* רות אגלש, ציונה קניג-יאיר: גברת חירות, בג'רוסלם פוסט (באנגלית)
* 
* 
* נציבת שוויון הזדמנויות במשרד הכלכלה מסיימת את תפקידה לאחר 8 שנות פעילות, באתר של משרד הכלכלה

## הערות שוליים

קטגוריה:בוגרי כפר הנוער כפר בתיה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות תוכנית קרן וקסנר בישראל
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:מנכ"לי משרד התפוצות
קטגוריה:מנכ"ליות משרדי ממשלת ישראל
קטגוריה:משפטנים בוגרי תוכנית קרן וקסנר בישראל
קטגוריה:עולות בשנות ה-1980
קטגוריה:עולים בשנות ה-1980
קטגוריה:עורכות דין פליליות ישראליות
קטגוריה:פקידים במשרדי ממשלת ישראל
קטגוריה:פמיניסטיות ישראליות
קטגוריה:פמיניסטים ישראלים
קטגוריה:עורכי דין פליליים ישראלים
קטגוריה:בני דרום: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
OSCAR

שמאל|ממוזער|250px|OSCAR 1
"**OSCAR**" הם ראשי תיבות של **Orbiting Satellite Carrying Amateur Radio**, ובתרגום: **[[לוויין]] הנע במסלול על מנת להעביר את שידורי [[חובבות רדיו|חובבי הרדיו]]**.

סדרת לווייני OSCAR משמשים להעברת תדרי הרדיו של חובבי הרדיו למקומות שונים בעולם, על מנת שאלה יוכלו לתקשר עם מקומות מרוחקים זה מזה. הם הומצאו, נבנו, ואף עוצבו על ידי מפעילי תחנות חובבים, תחת הדרכה ופיקוח כבדים של ארגוני חובבי הרדיו השונים בעולם.

## היסטוריה
לוויין חובבי הרדיו הראשון ששוגר לחלל נקרא "OSCAR-1", אשר שוגר ב-12 בדצמבר 1961, סך-הכל ארבע שנים אחרי הלוויין הראשון, ספוטניק 1. OSCAR הוא גם הלוויין הראשון אשר שוגר לחלל בתור "לוויין משני", ורק לאחר הניסוי בו הוא קיבל מסלול קבוע מסביב לכדור הארץ. למרות היותו מקיף את כדור הארץ כל 22 ימים (מהירות שנחשבת איטית), עם שיגורו לחלל OSCAR שימש כבר למעלה מ-570 מפעילי תחנות חובבים ב-28 מדינות שונות, בהעברת תדרים ותקשור בין החובבים, ואף הביא לפריצת דרך של ממש בתחום לווייני התקשורת וחקר החלל באופן כללי. מדי שנה נשלח לוויין חדש לחלל, כל פעם כשהוא כולל חידושים שונים הקשורים בטכניקת העברת המסרים, כגון שיפור באיכות הקול, העברת מסרים בצורה דיגיטלית ועוד.

## אופני התקשורת עם הלוויין
נכון להיום לווייני OSCAR תומכים באופני שידור וקליטה שונים, ביניהם: שידורי דיבור באפנון FM ו-SSB, כמו גם שידורים באפנון ספרתי (דיגיטלי) כמו AX.25, FSK (רדיו מנות – Packet radio) ו-PSK31.

תחומי השידור אל הלוויין (uplink) ומהלוויין אל כדור הארץ (downlink) סומנו בעבר על ידי אות אחת בלבד. לדוגמה, שידור באופן A מציין שתדר השידור אל הלוויין נעשה בתחום אורך הגל של עשרה מטרים, והקליטה ממנו נעשית בתחום אורך הגל של שני מטרים. לאחרונה משתמשים בסימון בעל שתי אותיות במתכונת של X/Y, כאשר X מציין את תדר השידור אל הלוויין ו-Y את תדר השידור מהלוויין אל כדור הארץ (כך שלמעשה, זהו תדר הקליטה).

:

### [[אפקט דופלר]]
לווייני OSCAR נעים בחלל במהירות גבוהה יחסית לתחנת הקרקע, ותדרי הקליטה והשידור משתנים עקב כך - תופעה זו מכונה בשם אפקט דופלר: כאשר הלוויין מתקרב אל תחנת הקרקע, תדר הקליטה ממנו עולה מעל לתדר ששודר מהלוויין; כאשר הלוויין מתרחק מתחנת הקרקע, תדר הקליטה בתחנת הקרקע יורד מתחת לזה ששודר. בתקשורת עם הלוויין יש לאפקט דופלר משמעות מעשית. יש לשנות את תדר השידור והקליטה בעת התקשורת עם הלוויין כדי לשמור על ערוץ תקשורת פעיל.

המשוואות המתמטיות הבאות מראות את הקשר שבין סטיית התדר והמהירות היחסית שבין הלוויין לתחנת הקרקע:

חישוב המהירות היחסית שבין הלוויין לתחנת הקרקע אינו פשוט. חובבי הרדיו נעזרים לצורך זה במחשבים ותוכנות עקיבה. תוצאות החישוב מוזנות ישירות למקלטים והמשדרים המודרניים, שמשנים את התדר שלהם בהתאם לנדרש.

## לוויינים ששוגרו
להלן רשימת לוויינים הממוינת בסדר כרונולוגי של שיגורם לחלל. **ירוק** מסמן שהלוויין עודנו פעיל, **כתום** מורה על כך שהלוויין מתפקד בצורה חלקית, **אדום** מציין שהלוויין חדל מלפעול, ו**שחור** אומר שהלוויין יצא ממסלול הטיסה שלו בחלל, ושב אל תחום האטמוספירה של כדור הארץ. ה"מדינה" בטבלה מציינת את המדינה שבנתה את הלוויין, ולא זו ששיגרה אותו:

:

ישנן מעל ל-20 מדינות המשתמשות בלוויין לצורך תקשורת בין חובבים. המדינות הן (מסודרות בכרונולוגיה לפי תאריך שיגור הלוויין, מהמוקדם למאוחר):

שוגרו 120 לווייני OSCAR לחלל.

## קישורים חיצוניים
* אתר האינטרנט של AMSAT, האגודה הבינלאומית ללווייני חובבי הרדיו
* אתר על פרויקט אוסקר 

## הערות שוליים

קטגוריה:לוויינים אזרחיים
קטגוריה:חובבות רדיו
הנרי מסקוטלנד

**הנרי מסקוטלנד** (באנגלית: **Henry of Scotland**, בגאלית סקוטית: **Eanric mac Dabíd** - "הנרי בנו של דוד"; 1114 - 12 ביוני 1152) היה יורש העצר של הכתר הסקוטי, וכן רוזן נורת'מברלנד ורוזן האנטינגדון.
## ביוגרפיה
הנרי היה בנו של מלך סקוטלנד דייוויד הראשון ושל מוד, רוזנת האנטינגדון, ונכדו של וולת'וף, רוזן נורת'האמפטון ורוזן האנטינגדון. הנרי נקרא על שם דודו, הנרי הראשון, מלך אנגליה. 

בשנת 1139 נשא את עדה דה וארן ונולדו להם שלושה בנים, כאשר שניים מהם: מלקולם הרביעי וויליאם הראשון היו מלכי סקוטלנד, ושלוש בנות.
* עדה מהאנטיגדון (1139–1206), נישאה בשנת 1161 לפלורי השלישי, רוזן הולנד
* מרגרט מהאטינגדון (1140–1201), נישאה בשנת 1160 לקונן הרביעי, דוכס בריטני ורוזן ריצ'מונד, ולאחר מותו בשנת 1171, נישאה בשנית להמפרי דה בוהן מווילטשייר.
* מלקולם
* ויליאם
* דייוויד מסקוטלנד, רוזן האנטינגדון
* מטילדה מהאנטינגדון, נולדה בשנת 1152 ונפטרה בשנת לידתה.
* מרג'ורי מהאנטינגדון, נישאה לגייל קריסט, רוזן אנגוס.

הנרי נפטר בשנת 1152, שנה לפני מות אביו.

## קישורים חיצוניים

קטגוריה:בית דאנקלד
קטגוריה:יורשי עצר סקוטיים
קטגוריה:יורשי עצר שלא זכו למלוך
קטגוריה:ילידי 1115
קטגוריה:נפטרים ב-1152
פוקה פוקה

שמאל|ממוזער|250px|תמונת לוויין של פוקה פוקה
**פּוּקָה פּוּקָה** הוא אטול באיי טואמוטו הצפוניים שבפולינזיה הצרפתית.
## גאוגרפיה
פוקה פוקה הוא בעל צורה אליפטית, אורכו כ-6 ק"מ ורוחבו המקסימלי כ-3.3 ק"מ. במפקד שנערך באי בשנת 2012 תועדו בו 166 תושבים, מהם 100 ביישוב טה און מאינה. שדה התעופה של האי נחנך בשנת 1979. בשנת 1996 נהרסו חלקים גדולים מהאי בעקבות טייפון, אך מרביתם שוקמו בסיוע צרפת.

פוקה פוקה הוא אי מבודד והיבשה הקרובה אליו ביותר היא האי פאקאינה במרחק 182 ק"מ מדרום-מערב לו. יש המשייכים את האי לקבוצת איי האכזבה, בהם מדוברת שפת האי פוקה פוקנית. הוא התגלה לראשונה בשנת 1521 על ידי מגלה הארצות פרדיננד מגלן והיה תגליתו הראשונה מבין איי טואמוטו. האי פלינט התגלה על ידי מגלן כמה ימים אחר כך. בשנת 1616 הגיעו אל האי מגלי הארצות ההולנדים יאקוב לה מארה (Jacob Le Maire) ווילם שכאוטן (Willem Schouten), והוא תועד על ידם בשם "אי הכלב" (Honden Island).

פוקה פוקה היה האי הראשון שפגשו חברי המשלחת שעל הרפסודה קון-טיקי במסעם בן שלושת החודשים מאמריקה הדרומית שנועד להוכיח את הטענה של יוזם המסע תור היירדאל כי האינדיאנים הקדומים היו מסוגלים לעשות מסע זה, וכי הם היו אלו שיישבו את איי פולינזיה לראשונה. ב-30 ביולי 1947 התקרבה הרפסודה אל פוקה פוקה, אולם האי היה מחוץ ליכולתם לנווט אליו את הרפסודה, והם נאלצו להמשיך בדרכם.

## קישורים חיצוניים

קטגוריה:איים באוקיינוס השקט
קטגוריה:פולינזיה הצרפתית: גאוגרפיה
האטוטו

**האטוטו** (באנגלית: **Hatutu** או **Hatuta‘a**) הוא אי באוקיינוס השקט באיי מרקיז הצפוניים ומהווה חלק מפולינזיה הצרפתית.

אורכו של האי כ-6.5 ק"מ, בהם פרוש רכס הרים שמגיע בשיאו ל-428 מטרים מעל לגובה הים.

האטוטו אינו מיושב, ובשנת 1992 הוא הוכרז כשמורת טבע. בתחומיו נמצאת באופן נרחב ציפור הסולה כחולת-רגל, והוא שטח המחיה היחידי עבור מין ה-Hatutaa Polynesian Warbler.

## היסטוריה
האי מעולם לא היה מיושב באופן רציף, בעיקר בגלל גודלו הקטן וכן בגלל מחסור במים מתוקים. עם זאת, לאורך השנים היו תושבים של אזורים שכנים מבקרים במקום. בשנת 1798 דיווח אדמונד פנינג על עשן שמיתמר מעל חלקים באי, דבר שנבע משהות אנשים במקום, לאחר שהגיעו כדי לאסוף את נוצותיהן של ציפורים ייחודיות. 

## קישורים חיצוניים

קטגוריה:איים באוקיינוס השקט
קטגוריה:פולינזיה הצרפתית: גאוגרפיה
קטגוריה:צרפת: איים לא מיושבים
עדה דה וארן

**עדה דה וארן** (באנגלית: **Ada de Warenne**; 1120 לערך - 1178), או **אדלין דה וארן** (**Adeline de Varenne**), הייתה רעייתו של הנרי מסקוטלנד, רוזן נורת'מבריה ורוזן האנטיגנדון.

## ביוגרפיה

עדה הייתה בתו של ויליאם דה וארן, רוזן סארי ושל אליזבת מורמנדויה, נכדתו של אנרי הראשון, מלך צרפת. עדה הייתה אמם של שניים ממלכי סקוטלנד: מלקולם הרביעי וויליאם הראשון.

עדה נישאה להנרי מסקוטלנד באנגליה בשנת 1139, ועם נישואיה קיבלה את התואר רוזנת האדינגטון. בעלה נפטר בשנת 1152, ולכן לא הפך בעצמו למלך סקוטלנד (אביו, דייוויד הראשון, מלך סקוטלנד נפטר בשנת 1153). בעקבות מותו של דייוויד, נבחר נכדו, מלקולם הרביעי למלך סקוטלנד והומלך על אבן הגורל במנזר סקון ב-27 במאי 1153, אולם מלקולם נפטר ב-9 בדצמבר 1165 ללא ילדים, ולכן בנה השני של עדה - ויליאם הראשון הוכתר למלך.
לעדה ולהנרי היו שלושה בנים ושלוש בנות:
* עדה מהאנטינגדון (1139–1206), נישאה בשנת 1161 לפלורי השלישי, רוזן הולנד
* מרגרט מהאנטינגדון (1140–1201), נישאה בשנת 1160 לקונן הרביעי, דוכס בריטני ורוזן ריצ'מונד, ולאחר מותו בשנת 1171, נישאה בשנית להמפרי דה בוהן מווילטשייר.
* מלקולם
* ויליאם
* דייוויד מסקוטלנד, רוזן האנטינגדון
* מטילדה מהאנטינגדון, נולדה בשנת 1152 ונפטרה בשנת לידתה.
* מרג'ורי מהאנטינגדון, נישאה לגייל קריסט, רוזן אנגוס.

עדה הייתה ידועה בפעילות הצדקה שלה ובפעילותה הדתית, ותרמה כספים רבים ואדמות רבות לכנסייה בהאדינגטון ולמנזרים באזור האדינגטון, העיירה שבה התגוררה.

עדה נפטרה בשנת 1178. לאחר מותה עברו אדמותיה לארמנגארד דה בומון, רעייתו של בנה אלכסנדר, והמלכה הרעיה של סקוטלנד.
קטגוריה:בית דאנקלד
קטגוריה:ילידי 1123
קטגוריה:נפטרים ב-1178
הום ראן

280px|ממוזער|הום ראן
**הום ראן** (מאנגלית: **Home Run**) הוא מושג בתחום הבייסבול שמשמעותו חבטה מוצלחת, בדרך כלל מחוץ לתחומי המגרש, אשר מאפשרת לחובט להשלים הקפה מלאה של הבסיסים ובכך מזכה את קבוצתו בנקודה עבורו ועבור כל אחד משחקניה האחרים שהיו באותה עת על הבסיסים. 

## סוגים
מקובל להבחין בין שני סוגי הום ראן, **מחוץ לפארק** ו**בתוך הפארק**:

***הום ראן מחוץ לפארק** היא חבטה חוקית בה הכדור מועף מחוץ לתחומי המגרש (מעבר לגדר), ולפיכך לשחקני השדה אין אפשרות לפסול את החובט שכן הכדור מוגדר כ"מת".
***הום ראן בתוך הפארק** היא חבטה חוקית בה הכדור נותר בתחומי המגרש, שחקני הקבוצה היריבה לא ביצעו שגיאה, אך גם לא הצליחו לפסול את החובט לפני שהקיף את כל הבסיסים והגיע חזרה לבסיס הבית.

קיימת גם חלוקה על פי מצבים בהם נמצא החובט או המשחק:
***סולו הום ראן** היא חבטת הום ראן בזמן שהבסיסים היו ריקים, ולקבוצת החובט נזקפת נקודה בודדת. 
***ווק אוף הום ראן** (Walk-off home run) היא חבטת הום ראן שמעניקה ניצחון לקבוצת החובט, חבטה זו צריכה להיות בזמן המחצית השנייה (החלק התחתון) של האינינג, והביאה מספיק נקודות אשר הכריעו את המשחק ממצב של פיגור או שוויון לניצחון. 
***גראנד סלאם** היא חבטת הום ראן בזמן שכל הבסיסים היו מאוישים בשחקני הקבוצה של החובט. הגראנד סלאם מעניק לקבוצה ארבע נקודות. 

## היסטוריה
ההום ראן המתועד הראשון בליגות הבייסבול הבכירות התרחש ב-2 במאי 1876 בנשיונל ליג, החבטה הייתה של רוס ברנס מהשיקגו וייט סטוקינג. הום ראן זה היה בתוך הפארק, כמו מרבית אלו שנרשמו עד שנות ה-20 של המאה ה-20, זאת בין השאר משום שהגדרות היו מרוחקות מאוד מעמדת החובט והכדור היה פחות מתאים לחבטות ארוכות טווח. תקופה זו מכונה בעגת הספורט תקופת הכדור המת ("Dead Ball Era").

החל מ-1920 חלו שינויים משמעותיים בענף ובחוקי הבייסבול בארצות הברית שהביאו לקפיצה במספר ההום ראנס בכל משחק: החומרים שהרכיבו את הכדור שופרו והגבירו את יכולת המעוף שלו, נקבע כי הכדורים יוחלפו בתדירות גבוהה בזמן המשחק מה שמנע אפשרות של הקבוצה המגישה להקשות על החובט על ידי מניפולציות על הכדור. הפופולריות של המשחק גברה, קהל רב יותר זרם למגרשים ועל כן נבנו יציעים חדשים שקירבו את גבולות המגרש לעמדת החובט. התוצאות היו כאמור עלייה במספר חבטות ההום ראנס בשיעור של מאות אחוזים תוך עשור. 

אחד השחקנים הבולטים באותה תקופה היה בייב רות' שהחל את הקריירה שלו בתור מגיש, אך הפך לגדול החובטים של הליגה. רות' שבר במשך מספר שנים את שיא ההום ראנס בעונה, והעמיד אותו על 60 לעומת 27 בלבד לפניו. 

בשנות ה-90 חלה עלייה חדה נוספת במספר ההום ראנס ב-MLB, אם כי הפעם מקובל לייחס אותה לתופעה של סמים משפרי ביצועים.

## שיאים

השחקנים בעלי מספר ההום ראנס הגבוה ביותר לאורך הקריירה ב-MLB, נכון ל-18 באוגוסט 2024 (מינימום 600 הום ראנס):
#בארי בונדס – 762
#האנק ארון – 755
#בייב רות' – 714
#אלכס רודריגז – 696
#אלברט פוהולס – 703
#וילי מייז – 660 
#קן גריפי ג'וניור – 630
#ג'ים ת'ומה – 612
#סמי סוסה – 609 
השחקנים בעלי מספר ההום ראנס הגבוה ביותר בעונה בודדת ב-MLB, נכון לסוף עונת 2023 (מינימום 60 הום ראנס):
#בארי בונדס – 73 (בשנת 2001)
#מרק מקגוויר – 70 (בשנת 1998)
#סמי סוסה – 66 (בשנת 1998)
#ארון גאדג' – 62 (בשנת 2022)
#רוג'ר מאריס – 61 (בשנת 1961)
#בייב רות' – 60 (בשנת 1927)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מונחי בייסבול
תלמי (מלך קפריסין)

**תלמי** (ביוונית: Πτολεμαίος; ? - 57 לפנה"ס), מלך קפריסין מבית תלמי.

## תולדות חייו
תלמי היה בנו הלא חוקי של תלמי התשיעי ואחיו של תלמי השנים עשר.  בשנת 103 לפנה"ס נשלח על ידי סבתו קלאופטרה השלישית יחד עם אחיו ובן דודו תלמי אלכסנדר (תלמי האחד עשר) לאי קוס בים האגאי לשם הגנתו בשנת 80 לפנה"ס כאשר אחיו תלמי השנים עשר הומלך למלך מצרים התלמיית הוא הצליח להשתלט על האי קפריסין ולהמליך את עצמו כמלך עליה.

אף על פי שתלמי הצליח לשלוט בקפריסין הוא לא היה בעל הבנה מדינית מספקת כדי לדאוג שהרפובליקה הרומית, שהייתה המעצמה בעלת הגמוניה בים התיכון, תכיר ותאשר את ריבונותו על קפריסין. כמו כן הוא הסתכסך עם פובליוס קלודיוס פולכר כאשר סירב לפדותו לאחר שהוא נפל בשבי שודדי ים, הדבר הזה קנה את איבתו של פולכר ולעובדה הזאת עתידה להיות משמעות גדולה. עוד סיבה לאובדן ממלכתו היו הכספים הרבים שנמצאו באוצר המלכותי, כספים שהרומאים חשקו לשים את ידיהם עליהם.

כאשר פולכר נבחר לטריבון הפלבס בשנת 58 לפנה"ס הוא חוקק חוק שלפיו על קפריסין להיות מסופחת לרפובליקה ולהיות מאורגנת כפרובינקיה. החוק נתמך על ידי חברי הטריומווירט הראשון, שהורכב מיוליוס קיסר, פומפיוס ומרקוס ליקיניוס קראסוס, הם שלטו בברית סודית ברפובליקה והחליטו בשלב כלשהו, שעל מנת שקאטו הצעיר לא יסכל את תוכניותיהם, יש לסלקו מרומא והתירוץ שנמצא לשם כך היה שליחו לארגון הפרובינקיה החדשה ולמינויו למושל קפריסין.

כאשר קאטו הגיע לקפריסין הוא החליט לנהוג עם תלמי בדרכי נועם, הוא הציע לספק לו פנסיה נדיבה, לתת תפקיד דתי ככוהן גדול באחד המקדשים ולערוב לשלומו. תלמי לא הסכים לכך ולא רצה להשלים עם אובדן ממלכתו אולם הוא הבין שלא יוכל להתנגד לרצונם של הרומאים ולכן הפתרון היחיד למצוקתו היה התאבדות.

## הערות שוליים

קפריסין
קטגוריה:קפריסין: היסטוריה
קטגוריה:מלכים
תנגיז סיגואה

**תֶנגיז סיגוּאָה** (בגאורגית: **თენგიზ სიგუა**; 9 בנובמבר 1934 – 21 בינואר 2020) היה פוליטיקאי גאורגי, שכיהן כראש ממשלת גאורגיה.

## ביוגרפיה

סיגואה, מהנדס מתכות במקצועו, הצטרף לפוליטיקה עם התמוטטות ברית המועצות. בשנת 1990, הוא עמד בראש "אגודת רוסתוולי של כל גאורגיה" והוביל אותה לעצירת מפלגתו של זוויאד גמסחורדיה, השולחן העגול-גאורגיה החופשית. בבחירות הרב-סיעתיות הראשונות בגאורגיה ב-14 בנובמבר 1990, נבחר סיגואה לראש השרים של "מועצת הרפובליקה הסובייטית הסוציאליסטית של גאורגיה", וראש ממשלת גאורגיה מה-15 בנובמבר תחת נשיאותו של זוויאד גמסחורדיה.

שלטונו הרודני של גמסחורדיה גרם לרגשות איבה כלפיו בקרב ההנהגה. כתוצאה מכך התפטר סיגואה מתפקידו ב-18 באוגוסט 1991, והפך, יחד עם מנהיג המשמר הלאומי הגאורגי, תנגיז קיטובאני, למנהיג של אופוזיציה מודאגת שפתחה בהפיכה אלימה כנגד הנשיא מדצמבר 1991 ועד ינואר 1992. לאחר נפילתו של גמסחורדיה, ב-6 בינואר 1992 הוא כיהן כראש ממשלת הביניים בגאורגיה (מועצה צבאית ששינתה את צורתה מאוחר יותר למועצת המדינה אליה הצטרף מאוחר יותר אדוארד שוורדנדזה).

ב-6 באוגוסט 1993 סיגואה נאלץ להתפטר לאחר שהפרלמנט הגאורגי דחה את הצעת התקציב שהוצע על ידו פעמיים. הוא הפך לחבר פרלמנט מהשורה והנהיג את מפלגת האופוזיציה לשוורדנדזה, "החזית הלאומית לשחרור" וגיבה את תומכי הפתרון הצבאי לסכסוך הגאורגי-אבחזי. בינואר 1995, ארגנו סיגואה וקיטובאני ניסיון להוביל 1,400 פליטים גאורגיים חמושים למרידה בשלטון האבחזי באבחזיה. אולם שניהם נעצרו על ארגון לא חוקי של קבוצה חמושה. סיגואה שוחרר מספר חודשים מאוחר יותר ולא שב לחיים הפוליטיים.

נפטר ב-21 בינואר 2020.

## קישורים חיצוניים
* יעקב נמרודי, SOS מגרוּזיה, קטע מסיפרו, **מסע חיי**, Nfc

קטגוריה:פוליטיקאים גאורגים
קטגוריה:ראשי ממשלת גאורגיה
קטגוריה:גאורגים שנולדו ב-1934
קטגוריה:גאורגים שנפטרו ב-2020
ספיחס (סרט)

**ספיחס** הוא הסרט הרביעי בסדרת סרטי אסקימו לימון. לסרט יצא סרט ספין אוף בשם "סבבה".

## הפקה
לצורך צילומי הסרט נבנה באתר שבין ראש העין לפתח תקווה דגם של מחנה צבאי, אשר שימש את הבמאי וצוותו במהלך הצילומים.

## עלילה
[250px|ממוזער|שמאל|[יהונתן סגל, צחי נוי, יפתח קצור ויוסף שילוח בסרט "ספיחס" (צילם יוני המנחם)]]
בנצי, מומו ויהודה'לה מתגייסים לצבא הגנה לישראל. עלילת הסרט נפתחת בלילה האחרון של השלישייה טרם גיוסם לצבא. הם נועצים מבט בזוג רוקדים, כאשר הבעל שתוי (שמואל אייזר) והאשה ששמה אווה (באה פידלר)  רוצה להמשיך לרקוד. יהודה'לה מפתה את הבעל בשתייה ומומו מתחיל לרקוד עם האישה. היא מבקשת מהם לעזור לה לקחת את בעלה הביתה ובתמורה היא תשכב איתם. 

בבוקר הגיוס לצבא, בנצי והוריו נפרדים מכל השכנים ולאחר מכן אמא של בנצי נבהלת מכך שהוא יתגייס לצבא עם חבריו. השלושה מתגייסים, ולאחר שרשרת חיול המלווה בהרבה תקלות מצחיקות, הם הופכים לטירונים.  הם נתונים למרותו של הסמ"ר הקשוח שמש (יוסף שילוח), שיורד לחייהם. שמש הוא דמות סטריאוטיפית של נגד משמעת בשירות קבע ממוצא פרסי. שמש נתון לפיקוח ממפקדו הישיר והקשוח, רס"ר פלכטר (משה איש כסית) ובה בעת מנסה להתחמק מרס"רית שמנה ובריונית (דבורה בקון) מפקדת ממחנה הטירוניות הסמוך, איתה הוא יוצא בעל כורחו. בנצי (המקבל משמש את הכינוי "סרדין" עקב מראהו הצנום) מתאהב בטירונית ממחנה הטירוניות בשם רינה גרין (סוניה מרטין) בזמן שיהודה'לה (המקבל משמש את הכינוי "קיטבג" עקב מראהו השמן וגם עקב הסחורה שהוא סוחב במזוודתו) עסוק בהוצאת פטורים ומומו (המקבל משמש את הכינוי "אלביס פרסלי", עקב הדמיון לזמר) עובר מבחורה לבחורה. במהלך הסרט יהודהל'ה ובנצי נתקלים ברופא הומו חרמן (לואיס רוזנברג), ממנו הם מנסים להוציא גימלים. בהמשך, השלושה מתחפשים לנשים על מנת להתחמק מרס"ר שמש, ויהודהל'ה נופל לתוך בור צואה וגורר לשם גם את הנספח הצבאי הנורווגי שמנסה לחלץ אותו. ובינתיים רינה מגלה שבנצי שיקר לה בעת היכרותם כאשר הציג עצמו כקצין למרות שהיה טירון כמותה, אך לבסוף סולחת לו.

## שחקנים

* יפתח קצור (בנצי)
* יהונתן סגל (מומו)
* צחי נוי (יודל'ה)
* סוניה מרטין (רינה גרין)
* יוסף שילוח (סמ"ר שמש)
* דבורה בקון (רס"רית)
* משה איש כסית (רס"ר פלכטר)
* ליאוניד יופיטר (רופא)
* לואיס רוזנברג (קב"ן)
* קונסטנטין אנטול (ספר צבאי)
* מנשה ורשבסקי (רומק, אבא של בנצי)
* דבורה קידר (סוניה, אמא של בנצי)
* באה פידלר (אווה)
* שמואל אייזר (בעלה של אווה)
* אולגה שפאנדורף (פאניה)
* סביץ גולדרייך (אמרגן)
* רינה לוי (זמרת אופרה)
* אריה שיין (אדון קלינגר)
* גילי קליין (אחות)

## הסרט בקופות
הסרט הביא לבתי הקולנוע 660 אלף צופים בישראל ו-1.3 מיליון צופים בגרמניה המערבית.

לאחר הצלחת הסרט בישראל ומחוצה לה יצא סרט ההמשך "סבבה" (1983). סרט זה אינו שייך רשמית לסדרת אסקימו לימון, אך מהווה ספין אוף ספציפי לדמותם של יהוד'לה, שמש ורס"ר פלכטר מ"ספיחס". בסרט זה צחי נוי (יהודל'ה) הוא היחיד שמשתתף מבין שלושת השחקנים המרכזיים בסדרת "אסקימו לימון".

## קישורים חיצוניים

* , באתר וואלה! VOD

## הערות שוליים

קטגוריה:אסקימו לימון
קטגוריה:סרטי 1982
קטגוריה:סרטים ישראליים משנת 1982
קטגוריה:סרטי בועז דוידזון
קטגוריה:סרטי בורקס
קטגוריה:צה"ל בקולנוע
קטגוריה:סרטי המשך ישראליים
פיקוס בנגלי

שמאל|ממוזער|150px|איור של פיקוס בנגלי
**פיקוס בנגלי** (שם מדעי: *Ficus benghalensis*) הוא עץ השייך למין של הסוג פיקוס ממשפחת התותיים הצומח בישראל כעץ נוי ירוק עד.

## מאפיינים
פיקוס בנגלי צומח בר בהודו ובאזורים הטרופיים של אפריקה. גובה העץ עשוי להגיע לכדי 20 מטר ורוחבו כ-8 מטר. כאשר העץ גדל באזור לח, הוא מצמיח שורשי אוויר ואלה מתעבים כגזעים עגולים המשתרשים בקרקע והופכים לגזעים לכל דבר, שתומכים בהתפשטות העץ על פני שטח רחב. עקב נטיות התפשטות אלה, יש לנטוע את העץ במרווחים גדולים מהצמחייה סביבו, והוא מתאים לגנים ציבוריים גדולים ולא כעץ שדרה. העלים גדולים, 12 עד 15 סנטימטר. הפרי הוא ענבה בגוון אדום, בולט על העץ ומושך עטלפי פירות ולכן עלול להוות מטרד. הפיקוס הבנגלי עמיד בתנאי מזג אוויר קיצוניים. הפיקוס הבנגלי הראשון בישראל, נשתל במקווה ישראל ב-1888, ועודו קיים כיום (2024). קוטר צמרתו מעל 30 מטרים והשטח בסביבות 1,000 מטר מרובעים.

הפיקוס הבנגלי הוא העץ הלאומי של הודו.

## גלריה

Fruits of Indian banyan Suhrawardi Udyan Dhaka .jpg|פרי פיקוס בנגלי
Denkschriften der Kaiserlichen Akademie der Wissenschaften - Mathematisch-Naturwissenschaftliche Classe (1858) (20665373299), Ficus benghalensis.jpg|עלים של פיקוס בנגלי
Great banyan tree kol.jpg|פיקוס בנגלי בהאורה, הודו
Banyantree.jpg|פיקוס בנגלי בפלורידה, ארצות הברית
Sarkaradevi Temple Ficus Tree.jpg|פיקוס בנגלי בקראלה, הודו


## לקריאה נוספת
* עזריה אלון, **החי והצומח של ארץ ישראל**, כרך 12 עמ' 156: צמחים ובעלי חיים במשק האדם, הוצאת משרד הביטחון והחברה להגנת הטבע, 1988.

## קישורים חיצוניים

* פיקוס בנגלי בשדרות רוטשילד תל אביב
* פיקוס בנגלי באתר חורשים
* הפיקוס הבנגלי במקווה ישראל באתר גן ונוף
* פיקוס בנגלי ברשימת העצים המוגנים
* פיקוס בנגלי בשכונת נווה עוז בפתח תקווה

## הערות שוליים

קטגוריה:טקסונים שתוארו בידי קארולוס לינאוס
בנגלי
קטגוריה:מיני צמחים פולשים בישראל
קטגוריה:צמחים שתוארו ב-1753
פרנסואז ארדי

**פרנסואז מדלן ארדי** (בצרפתית: **Françoise Madeleine Hardy**; 17 בינואר 1944 – 11 ביוני 2024) הייתה זמרת, שחקנית ואסטרולוגית צרפתייה. הייתה גם דוגמנית, היוותה השראה למעצבי אופנה ובהם איב סן לורן ופאקו רבאן וזכתה למעמד של דמות נערצת בתחום האופנה והסגנון בעולם דובר הצרפתית.

## ביוגרפיה
ארדי נולדה בפריז בשנת 1944. בשנת 1961 חתמה לראשונה על חוזה הקלטות עם חברת התקליטים הצרפתית "Disques Vogue" שהתמחתה בתחום הג'אז הקל והפופ. באפריל 1962, זמן קצר לאחר שסיימה את הלימודים בבית הספר התיכון, יצא תקליטה הראשון "Oh Oh Chéri". השיר "Tous les garçons et les filles" ("כל הבנים והבנות", המתחיל במילים - "כל הבנים והבנות בגילי יודעים איך זה להיות מאושר, אך אני בודדה...") אותו כתבה ארדי בעצמה, היה ללהיט, ורכב על גל מוזיקת ה"Yé-yé", סוג של מוזיקת פופ שהיה פופולרי בצרפת ובקוויבק בשנות ה-60 ("יה יה" בסלנג צרפתי: "צעיר, תמים וחמוד"), ומכר שני מיליון עותקים.

ארדי שרה בצרפתית, באנגלית, באיטלקית, בספרדית ובגרמנית. בשנת 1963 ייצגה את מונקו בתחרות האירוויזיון והגיעה למקום החמישי עם השיר "L'Amour s'en va". בשנת 1968 זכתה בפרס הגדול של אקדמיית שארל קרוס.

ב-1966 הופיעה בסרט "הפרס הגדול".

ז'אק דוטרון (Jacques Dutronc) הוא שותפהּ לחיים משנת 1967. בתחילת שנות ה-70 ניהלה במקביל, במשך שנתיים, גם מערכת יחסים רומנטית עם היוצר והזמר האנגלי ניק דרייק.
לדוטרון ופרנסואז נולד בן תומא דוטרון ב-1973 שהפך מוזיקאי מצליח.
בשנת 1994 שיתפה פעולה עם הלהקה הבריטית בלר בהקלטת שיר בשם "To The End (La Comedie)". בשנת 2000 שבה להופיע, והוציאה תקליט בשם "Clair Obscur", בו לקחו חלק אמנים אורחים כאיגי פופ. ב-2012, שירה "Le Temps de l'Amour" היה חלק מפסקול הסרט "ממלכת אור הירח" של הבמאי וס אנדרסון.

נפטרה ב-11 ביוני 2024.

## קישורים חיצוניים

* 

* 
* פרנסואז ארדי – פנים חדשות לבדידות - בכתבה באתר פרנקופילים אנונימיים (אוגוסט 2020)
* 

## הערות שוליים

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:משתתפי פסטיבל סן רמו 1966
קטגוריה:משתתפי אירוויזיון 1963
קטגוריה:נציגי מונקו באירוויזיון
קטגוריה:אסטרולוגים
קטגוריה:אמני וירג'ין רקורדס
קטגוריה:צרפתיות שנולדו ב-1944
קטגוריה:צרפתים שנולדו ב-1944
קטגוריה:צרפתיות שנפטרו ב-2024
קטגוריה:צרפתים שנפטרו ב-2024
שלזית

**שלזית** (**ślōnskŏ gŏdka** ,**ślōnski**, לעיתים **po naszymu**) היא שפה המדוברת בשלזיה עלית, החלק הדרום-מזרחי של שלזיה, שמבחינה מדינית רובו מצוי כיום בפולין וחלקו בצ'כיה. דוברים של השפה חיים גם בגרמניה ובארצות הברית. שלזית קרובה לפולנית ונחשבת ניב שלה על ידי מספר בלשנים.

השם שלזית מתייחס לעיתים גם לשפה אחרת, גרמנית שלזית, ניב גרמני בעל השפעות סלאביות המדובר בשלזיה תחתית.

ישנם כמה סוגי אלפבית לשפה. דוברי השפה כותבים אותה באותיות השפה הפולנית. ב-2010 המציאו אלפבית חדש עבור שלזית על בסיס עשרה כתבי יד של השפה. כתיב זה צובר שימוש באינטרנט ובפרט בוויקיפדיה. 

Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż
ימין|ממוזער|300px|מפה לשונית של מרכז ומזרח אירופה, גבולות מדיניים בשחור. שלזית מדוברת באזור G1 (בצבע ירוק זית), שרובו בדרום פולין וחלקו הקטן בצ'כיה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שפות סלאביות מערביות
קטגוריה:פולין: תרבות
קטגוריה:שפות
קטגוריה:ניבים (סיווג שפה)
האמנה הבין-לאומית לבטיחות החיים בים

**האמנה הבין-לאומית ל[[בטיחות החיים]] בים** (אנגלית: **International Convention for the Safety of Life at Sea**, ר"ת **SOLAS**) היא האמנה המרכזית להגנה על בטיחות אוניות סוחר. גרסתה הראשונה של האמנה התקבלה בשנת 1914 לאחר טביעתה של טיטניק. האמנה קבעה את מספרן של סירות ההצלה הנדרשות על כל אונייה וציוד חירום אחר, וכן נוהלי בטיחות, כולל הדרישה להאזנה מתמדת ברשת הקשר.

גרסאות מאוחרות יותר של האמנה נתקבלו בשנים 1929, 1948, 1960 ו-1974. האמנה משנת 1960, אשר נכנסה לתוקפה בשנת 1965, הייתה ההישג המשמעותי הראשון של ארגון הימאות הבין-לאומי לאחר היווסדו והציגה התקדמות משמעותית בעדכון תקנות הימאות המסחרית לאור התפתחויות טכנולוגיות בשטח הספנות. בשנת 1974 הוחלט לפשט את תהליך עדכון ושינוי האמנה. במקום כינוס אספת המדינות החברות באמנה וגיוס תמיכתן לשינויים, תיקון האמנה נעשה על יסוד הסכמה משוערת של החברות והתיקונים נכנסים לתוקף אלא אם כן המדינות החברות, שלהן אוניות במעמס מינימום מסוים, מגישות התנגדויות.  מאז, הוכנסו לאמנה מספר שינויים ותיקונים. בין השינויים הבולטים היו תיקוני האמנה בשנת 1988 לאור תקנות הרדיו הבין-לאומיות משנת 1987, אשר הנהיגו את השימוש במערכת מצוקה ובטיחות ימית גלובלית (אנגלית: Global Maritime Distress Safety System), במקום קוד מורס שהיה נהוג עד לאותה עת. חובת השימוש במערכת ה-GMDSS נכנס לתוקף ב-1 בפברואר 1992.

## סעיפי האמנה לפי נושאיהם
האמנה הבין-לאומית לבטיחות החיים בים מחולקת לפרקים הבאים:
* פרק I - הוראות כלליות
* פרק II-1 - בניית אוניות - חלוקת משנה ויציבות, מתקני מכונאות וחשמל
* פרק II-2 - בטיחות אש, גילוי שריפות וכיבויין
* פרק III - מתקנים להצלת חיים ונהלים
* פרק IV - תקשורת רדיו
* פרק V - בטיחות בניווט
* פרק VI - הובלת מטענים
* פרק VII - הובלת מטענים מסוכנים
* פרק VIII - אוניות בכוח גרעיני
* פרק IX - הנחיות לתפעול בטיחותי של אוניות
* פרק X - אמצעי בטיחות לכלי שיט במהירות גבוהה
* פרק XI-1 - אמצעים מיוחדים לקידום בטיחות בים
* פרק XI-2 - אמצעים מיוחדים לקידום ביטחון בים
* פרק XII - אמצעי בטיחות נוספים לאוניות צובר

## ראו גם
* בטיחות בתחבורה
* מרכז תאום והצלה בים
* התקנות הבין-לאומיות למניעת התנגשויות בים 

## קישורים חיצוניים
* [נוסח האמנה הבין-לאומית לבטיחות החיים בים](http://www.imo.org/About/Conventions/ListOfConventions/Pages/International-Convention-for-the-Safety-of-Life-at-Sea-(SOLAS),-1974.aspx) באתר ארגון הימאות הבין-לאומי

קטגוריה:ערכים שבהם תבנית בריטניקה אינה מתאימה
קטגוריה:משפט ימי
קטגוריה:בטיחות בתחבורה
פוקאפוקה

250px|שמאל|ממוזער|מפה של אטול פוקאפוקה
**פוקאפוקה** הוא שמה של קבוצת אטולים באיי קוק שבאוקיינוס השקט.

## גאוגרפיה
פוקאפוקה מורכב משלושה איים קטנים המקיפים לגונה. איים אלו הם המרוחקים ביותר מבין קבוצת איי קוק. צורת הקבוצה כצורת משולש ושטח שלושת האיים המרכיבים אותה אינו עולה על 3 קמ"ר. שם הקבוצה פוקאפוקה נגזר משם העץ פוקה ששכיח בתחומו. למרות בידודם ושטחם הקטן, על פי ממצאים ארכאולוגיים יושבו האיים לפני כ-2,000 שנה.

כיום בפוקאפוקה תושבים מועטים והאי מוכר בכינויו "אי הסכנה". מקורו של שם זה בתצפיות על האיים שנערכו על ידי כלי שיט בריטים בשנת 1765 והסכנה שהעמידו בניסיון לעגון בהם. הקבוצה התגלתה לראשונה על ידי מגלה הארצות האירופאי אלברו דה מנדניה בשנת 1595 ונקראה בשם "סן ברנרדו". בביקור שערך כומר באייה בשנת 1862 התגלה שתושבי המקום המירו דתם לנצרות קודם לכן על ידי מבקרים קודמים. האי תועד פעמים נוספות בהיסטוריה כמקום ממנו נחטפו כ-100 תושבים על ידי פורעים פרואנים (1863) וכמקום בו נטרפה אנייתו של מיסיונר בשם ג'ון ויליאמס (1864), כמו גם מקום יירוטם של שלושה מטוסים מצי ארצות הברית במלחמת העולם השנייה (1942). סיפורם של 3 אנשי צוות מטוס שביצעו נחיתת חירום והפכו לניצולי סירת ההצלה, ובו נצלו חייהם, תואר בסרט נגד השמש משנת 2014. האי נפגע פעמיים מסופות טייפון וציקלון בשנים 1942 ו-2005. בשנת 1980 משכה ארצות הברית את דרישתה לבעלות על האיים.

שלושת האיים מהם מורכב פוקאפוקה הם מוטו קו בדרום מזרח המשולש, מוטו קוטאווה בדרום מערב המשולש ווייל בצפון המשולש. באי מוטו קו נמצא שדה התעופה המקומי, אך האי אינו מיושב ומשמש לחקלאות, כמו גם מוטו קוטאווה. באי וייל ישנן שלוש נקודות יישוב (לוטו, יאטו, נגאקה) ובמפקד שנערך בשנת 2001 תועדו בו 664 תושבים. תושבים אלו דוברי שפה מקומית, פוקהפוקנית.

הסופר האמריקני רוברט דין פריזבי התיישב בפוקאפוקה בשנת 1924 וחיי המקום מתועדים בספריו.

## קישורים חיצוניים

* 

קטגוריה:איים באוקיינוס השקט
קטגוריה:איי קוק
קטגוריה:מקומות יישוב נידחים
קטגוריה:ניו זילנד: איים
קטגוריה:אטולים באוקיינוס השקט
קטגוריה:חבלי ארץ במחלוקת לשעבר
השלישי (אלבום)

**השלישי** הוא אלבומו השלישי של הזמר אהוד בנאי (למעשה מדובר באלבומו הרביעי, אך הוא נחשב לשלישי מכיוון שהאלבום "תחת שיח היסמין", שיצא במשותף עם אביו, השחקן יעקב בנאי, אינו אלבום מוזיקלי אלא תקליט של אגדות עם ומזמורים). האלבום יצא ב-1992. מתוך האלבום יצאו לרדיו השירים: "דוד ושאול", "פלורנטין" ו"אל תפחד", שגם הפכו ללהיטים.

האלבום, בהפקה מוזיקלית של יהודית רביץ, היה נקי ומלוטש מקודמיו ופחות "פראי" מאלבום הבכורה וכמו כן פחות נוטה למוזיקה המזרחית מאלבומיו הקודמים.

## רשימת השירים

* כל המילים והלחנים: אהוד בנאי.

## משתתפים באלבום
* הפקה מוזיקלית: יהודית רביץ.
* עיבודים: יהודית רביץ, אהוד בנאי.
* זאב אולמן: מפיק.
* אהוד בנאי: שירה, גיטרה חשמלית, גיטרה אקוסטית, קלידים, טאר, סיטאר, מפוחית, קולות.
* יהודית רביץ: גיטרה אקוסטית, גיטרה חשמלית, טמבורין (תוף מרים), קולות.
* דודי הלוי: גיטרה חשמלית, גיטרת 12 מיתרים.
* טל הרצברג: גיטרה בס.
* רועי שקד: תופים.
* משה לוי: פסנתר, קלידים.
* נועם הלוי: כלי הקשה, חליל, קלרינט, זומזומיה, קולות.
* ג'ורג' סמעאן: כינור (ב-"דוד ושאל").
* אורי קצנשטיין: קולות (ב-"דוד ושאול).

## קישורים חיצוניים

* השלישי באתר יוטיוב
* 

קטגוריה:אלבומי אהוד בנאי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי יהודית רביץ
ניסוי הייפלי-קיטינג

[ממוזער|הפיזיקאים הייפלי וקיטינג על המטוס המסחרי, ליד [דייל אוויר|דיילת ושניים מהשעונים האטומיים בזמן ביצוע הניסוי]]
**ניסוי הייפלי-קיטינג** הוא ניסוי לאימות תורת היחסות שנערך באוקטובר 1971, בו החוקרים ג'וזף הייפלי  וריצ'רד קיטינג  הטיסו ארבעה שעונים אטומיים פעמיים סביב כדור הארץ בטיסות מסחריות, ראשית מזרחה ואחר כך מערבה, והשוו את הזמנים שציינו לאלה של שעון שלא הוטס. השעונים שהוטסו סטו מן הזמן שציין השעון שלא הוטס, באופן שתאם את תצפיות תורת היחסות לגבי התארכות זמן.

## רקע
על פי תורת היחסות הפרטית, שעון פועם במהירות הנצפית כגבוהה ביותר לצופה אשר נמצא במנוחה ביחס לשעון. במערכת ייחוס שבה השעון אינו במנוחה אלא בתנועה, השעון פועם לאט יותר, ושיעור ההאטה יחסי לריבוע המהירות. במערכת הייחוס שבסיסה במרכז כדור הארץ, שעון שמקיף את העולם מזרחה - כיוון סיבוב כדור הארץ סביב צירו - פועם מהר יותר משעון הנמצא נייח על הקרקע. שעון שמקיף את העולם מערבה - נגד כיוון סיבוב כדור הארץ - פועם לאט יותר.

גורם נוסף נכנס לתמונה על פי תורת היחסות הכללית: העלייה המתונה בפוטנציאל הכבידה הנובעת מהגובה בו נמצא השעון, מאיצה אותו. היות ששני המטוסים טסים בגובה זהה בקירוב, אפקט זה משפיע באופן דומה על שני השעונים.

תוצאות הניסוי פורסמו במגזין Science בשנת 1972:

} 
|
|
||
|-
!מערבה
|
|
 |
 |
|}

תוצאות הניסוי כפי שפורסמו התאימו לתחזיות תורת היחסות הפרטית. הפרשי הזמנים הנצפים היו שונים מאפס ברמת ודאות גבוהה, והתאימו לתחזיות ברמת דיוק של כ-10%. בשנת 1976 בוצע הניסוי שנית על ידי אוניברסיטת מרילנד, הפעם בתואם  לתחזיות בדיוק של 1%. הניסוי בוצע מחדש ביובל ה-25 לניסוי המקורי, עם שעונים אטומיים מדויקים יותר, ואימת את התוצאות בדיוק גבוה עוד יותר בימינו, תוצאים אלו של תורת היחסות משמשים דרך קבע, למשל במערכות ניווט לוויניות (GPS).

כיוון שהניסוי שוחזר בהצלחה בשיטות מדויקות יותר ויותר, קיים קונצנזוס בקרב פיזיקאים מאז שנות השבעים, לפיו התחזיות של תורת היחסות לגבי השפעות קינמטיות וכבידתיות על הזמן הוכחו למעשה.

יחד עם זאת, תוצאות הניסוי המקורי היו יעד לביקורת. על פי בחינה מחודשת של הניסוי שבוצעה על ידי A. G. Kelly בשנת 1996, התוצאות כפי שפורסמו מעידות על מיצוע מוטה.

כמו כן, Louis Essen, אבי השעון האטומי, פרסם מאמר בשנת 1988 אודות מה שהוא תפס כדיוק הבלתי-מספק של הניסוי.

יחד עם זאת, אף אחד מהפרסומים הללו אינו פרסום שעבר ביקורת עמיתים, והם אינם מטילים דופי באימות התוצאות שבוצעו בשיטות מדויקות יותר, מ-1976 ואילך.

## נוסחאות
להלן הנוסחאות הקשורות לתוצאים שנמדדו בניסוי:

התארכות הזמן הכוללת:
: \ \tau = \Delta\tau_v + \Delta\tau_g + \Delta\tau_s

השפעת המהירות על התארכות הזמן:
: \Delta\tau_v = - \frac{1}{2c^2} v^2 \Delta\tau

השפעת הכבידה על התארכות הזמן:
: \Delta\tau_g = \frac{g}{c^2} (h- h_0) \Delta\tau

אפקט סַנְיַאק:
: \Delta\tau_s = - \frac{\omega}{c^2} R^2 \cos^2 \phi\Delta\lambda

כאשר:

\ h - גובה

\ v - מהירות

\ \omega - המהירות הזוויתית של סיבוב כדור הארץ

\ \tau - זמן או מרחק טיסה

יש לבצע אינטגרציה של התוצאים במשך הטיסה ובין הטיסות, שכן הפרמטרים משתנים עם הזמן.

## ראו גם
* פרדוקס התאומים
* מצפה הכוכבים האסטרונומי הלאומי של יפן

## קישורים חיצוניים

* Experiência de Hafele-Keating סרטון באנגלית המסביר את הניסוי

## הערות שוליים

קטגוריה:תורת היחסות הפרטית
הייפלי-קיטינג
קטגוריה:הקפת כדור הארץ
אריה רייניש

שמאל|ממוזער|150px|אריה רייניש
**אריה רייניש** (ריניש; 31 בדצמבר 1909 – 1 באוקטובר 1981) היה חלוץ, מורה ומחנך. ממעצבי החינוך החילוני-סוציאליסטי בארץ ישראל.

## ביוגרפיה

רייניש נולד בעיירה ירמוליניץ באוקראינה, וכילד היה עד לפרעות פטליורה. למד בחדר ובבית-ספר חילוני, ועלה ארצה לבדו בשנת 1925. למד בסמינר למורים בית הכרם. היה תלמידו של פרופ' בן-ציון דינור.

בשנות השלושים לימד בבית-הספר ארלוזורוב בקריית חיים. בשנות הארבעים ניהל את המוסד החינוכי בקיבוץ יגור. ביחד עם המורה לזמרה במוסד החינוכי יהודה שרת (שרתוק) יצר טקסים קיבוציים שהחשוב מהם הוא סדר פסח הקיבוצי. חלק מהטקסים, הטקסטים והלחנים שבהם הועתקו מאוחר יותר על ידי רוב הקיבוצים החילוניים.

נעצר בפשיטה הבריטית על קיבוץ יגור בחודש יוני 1946 (השבת השחורה) ונלקח ביחד עם רבים ממנהיגי היישוב היהודי בארץ ישראל למחנה המעצר ברפיח. משם שוחרר לאחר כמה חודשים כדי להישלח לאירופה, כמפקח על חינוך ילדי שארית הפליטה במחנות העקורים בגרמניה. לצורך תפקיד זה קיבל דרגת ייצוג של קצין בצבא האמריקני.

עם קום המדינה חזר ארצה והשתתף בקרבות על שחרור רמלה ולוד.

משנת 1949 ועד 1972 שימש כמנהל בית-החינוך ג' לילדי עובדים בשכונת שפירא בדרום תל אביב. היה אחד מראשי "זרם העובדים" בחינוך. עם איחוד כל זרמי החינוך בארץ, הפך בית-החינוך לבית-הספר ויתקין.

במקביל לעבודתו זו, לימד תנ"ך בתיכון צה"ל, שפעל בבית החייל בתל אביב.

רייניש נפטר ב-1981 ונקבר בבית העלמין קריית שאול.

## ספריו
* חוקת ישראל על-פי תורת ישראל
* השופטים, הנביאים והמלכים

## הערות שוליים

קטגוריה:אנשי העלייה הרביעית
קטגוריה:אנשי חינוך ישראלים
קטגוריה:יוצרים בעברית
קטגוריה:בוגרי המכללה האקדמית לחינוך ע"ש דוד ילין
קטגוריה:מנהלי בתי ספר ישראלים
קטגוריה:ישראלים ילידי אוקראינה
קטגוריה:עצורי השבת השחורה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-1981
אבל אפשור

**אבל פרקר אפשור** (באנגלית: **Abel Parker Upshur**; 17 ביוני 1790 – 28 בפברואר 1844) היה עורך דין ושופט אמריקני, שכיהן כמזכיר לענייני הצי האמריקני וכמזכיר המדינה של ארצות הברית תחת הנשיא ג'ון טיילר. הוא נהרג במהלך כהונתו כמזכיר המדינה לאחר שנפגע מפיצוץ שאירע על ספינת מלחמה שעל סיפונה נכח.

## ביוגרפיה
אפשור נולד בפונגוטיג שבווירג'יניה. הוא למד באוניברסיטת פרינסטון ובאוניברסיטת ייל אך לא סיים תואר באף אחד מהם. למד משפטים באופן עצמאי ובשנת 1810 והוסמך לעריכת דין. הוא עבד תקופה קצרה בתחום בולטימור, לאחר מכן הוא שב לריצ'מונד שבווירג'יניה. בשנת 1812 נבחר אפשור כציר לבית הנבחרים של וירג'יניה. הוא כיהן גם כפרקליט מטעם המדינה בריצ'מונד. לאחר מכן התמודד לבית הנבחרים של ארצות הברית ללא הצלחה ובשנת 1825 נבחר בשנית לבית הנבחרים של וירג'יניה. לאחר שהוא השתתף בכינוסים לקביעת חוקת המדינה (1829–1830), נבחר אפשור לבית המשפט הכללי של וירג'יניה.

במגוון התפקידים בהם החזיק היה אפשור בעל גישה שמרנית ונטה להטיב עם המדינה. בין פעולותיו אלו נמנית תמיכתו בזכות קרוליינה הצפונית לביטול חוקים שאינם מתיישבים עם חוקת המדינה, וכן תמיכתו בקיום עבדות במדינות ארצות הברית.

בשנת 1841 התמנה אפשור למזכיר לענייני הצי האמריקני בממשלו של הנשיא ג'ון טיילר. כהונתו בתפקיד נמשכה כשנה וחצי, במהלכה הושם דגש ניכר על ארגון מחדש של הצי וייעולו. בתקופתו הוחלפה מועצת נציבי הצי בלשכות המנהלה של הצי האמריקני. כמו כן הוגדל תקציב הצי והחלה בנייתן של ספינות מלחמה ואוניות קיטור.

ביולי 1843 מונה אפשור כמחליפו של מזכיר המדינה הפורש דניאל ובסטר. הישגו הגדול ביותר בחודשי כהונתו היה פועלו לסיפוח טקסס למדינות המתירות עבדות בתחומן. נוסף על כך הוא פעל באופן נמרץ במשא ומתן לקביעת גבולותיה של אורגון וצירופה למדינות האיחוד. פעולה זו לא הושלמה על ידו בעקבות פטירתו.

ב-28 בפברואר 1844 התלווה אפשור לנשיא טיילר ולנכבדים אחרים להשקת אוניית המלחמה פרינסטון. במהלך האירוע אירע פיצוץ באחד מתותחי האונייה ואפשור ואחרים נהרגו, ביניהם תומאס גילמר, מזכיר הצי. הוא הובא לקבורה בבית הקברות של הקונגרס בוושינגטון הבירה.

## קישורים חיצוניים

* 

קטגוריה:מזכירי המדינה של ארצות הברית
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'ון טיילר
קטגוריה:שופטי בתי המשפט של מדינת וירג'יניה
קטגוריה:עורכי דין אמריקאים במאה ה-19
קטגוריה:אמריקאים ילידי וירג'יניה
קטגוריה:אישים הקבורים בבית הקברות של הקונגרס
קטגוריה:אמריקאים שנולדו ב-1790
קטגוריה:אמריקאים שנפטרו ב-1844
ك

האות **כַּאף** (בערבית: **كاف**) היא האות העשרים ושתיים באלפבית הערבי. לפניה באה האות קאף ואחריה האות לאם.
75px|לא ממוסגר|ימין
כאף מייצגת את העיצור /k/ (כמו כּ"ף), אבל בניבים מעטים כמו ערבית כוויתית ומקצת הניבים הפלסטיניים הכפריים היא מבוטאת כ-/ʧ/ (כמו צד"י גרושה במילה "צ'יפס"), אולי בהשפעת הפרסית. בניבים מרוקאים בודדים כאף נהגית כ-/kʃ/ (קְשְ).

כאף המנוקדת בפתחה משמשת כתחילית המקבילה ל-כ־הדימוי העברית. אם כי, שלא כמו בעברית, היא לא קיצור של מילה שמשמעותה דמיון (כ"ף־הדימוי היא קיצור המילה "כמו").

כאף מנוקדת בפתחה משמשת כסופית לציון שייכות בגוף שני יחיד זכר, ונקבה כשהיא מנוקדת בכסרה. כך كتاب (כִּתַּאבּ) תרגומו "ספר" ו-كتابك (כִּתַּאבֻּכַּ) תרגומו "הספר שלך". בחלק מהניבים הניקוד שייך לעיצור שלפני הכאף כך למשל בזכר הסופית היא /ak/ ולא /ka/.

ישנן אותיות רבות השאובות מכאף ומשמשות לכתיבת עיצורים במילים שאולות, או לייצוג עיצורים בוואריאנטים של האלפבית־הערבי: כאף המשמשת באלפבית הפרסי שונה בצורתה המבודדת והסופית מזו הערבית והיא אינה "יושבת" בתוך לאם אלא נראית כך ک. כמו כן, נוצרה באלפבית־הפרסי האות גאף (گ), כוואריאנט של כאף לייצוג העיצור /ɡ/ (כמו גימ"ל). בג'אווי, אלפבית שמהווה גם הוא ואריאנט של האלפבית־הערבי, העיצור /g/ מיוצג על ידי כאף, ערבית או פרסית, עם נקודה דיאקריטית מעליה, כך ڬ או כך ݢ. אות נוספת הנשאבת מכאף היא ڭ או ݣ, עם שלוש נקודות, המשמשת בערבית מרוקאית באופן בלתי-רשמי לייצוג /g/ במילים שאולות. בשפות אחרות דוגמת אויגורית, היא משמשת לייצוג העיצור /ŋ/ (כמו נו"ן במילה "בנק"). למרות שבכתיבה הלכה־למעשה אין הבחנה של ממש בין האותיות בערבית־מרוקאית משתמשים לרוב ב-ݣ.

בכתיבה, האות מתחברת מצד ימין וגם מצד שמאל, כמו בשאר האותיות למעט אותיות "דוד'ארז".

מקור האות כאף ב"כף" הפניקית, ויש לה מקבילות ברוב האלפביתים:
* אלפבית עברי – כ/ך
* אלפבית לטיני – K,k
* אלפבית יווני – Κ,κ
* אלפבית סורי – ܟ

## קישורים חיצוניים

קטגוריה:אותיות בערבית
קניבליזציה

**קָנִיבָּלִיזַצְיָה** (בהשאלה מקניבליזם; על פי האקדמיה ללשון העברית: **כִּתּוּת**) היא מונח המתייחס לשימוש או פגיעה ביחידה אחת עבור יחידה אחרת מאותו סוג.

בבניה ותחזוקת ציוד מכני, קניבליזציה היא הפעולה של הסרת חלקי חילוף ממכונה אחת לתיקון מכונה דומה אחרת, בשיווק משתמשים במונח לתיאור פגיעה במכירות, בנתח שוק או בהכנסות של מוצר קיים על ידי הכנסה לשוק של מוצר חדש של אותו יצרן. בסיפורת משתמשים במונח כדי לתאר שימוש של פרטי עלילה מיצירה אחת ביצירה אחרת.

## בשיווק
קניבליזציה בשיווק מתייחסת לפגיעה בהכנסות, בדרישה, בנתח השוק או במכירות של מוצר קיים על ידי הכנסה לשוק של מוצר חדש, דומה או חילופי של אותו יצרן.
יצרן מדפסות לדוגמה המשיק דגם חדש, יגרום לשחיקה במכירות או בנתח השוק של דגם קיים, כך שסך הכנסות החברה ממדפסות לא בהכרח יעלה.
דוגמה אחרת לקניבליזציה, האופיינית בקמעונאות היא כאשר רשת שיווק מקימה חנות בקרבה לחנות קיימת, כך ששוק הקונים בחנות החדשה נוגס מן החנות הקיימת.
רשת בתי הקפה האמריקאית סטארבקס הודיעה ב-2008 על כוונה לסגור 600 חנויות מתוך 12 אלף שהיא מפעילה. בעיקר סניפים הסמוכים לסניפים אחרים של הרשת, על מנת לצמצם את הקניבליזציה בין הסניפים.

קניבליזציה יכולה להתרחש גם בין חברות המתחרות על נתח שוק רווי ויכולות לגדול אך ורק על חשבון האחרת. מנכ"ל ניו קופל, ניר גלילי, טוען למשל, כי שוק הליסינג בישראל מגיע למיצוי, ויש בו קניבליזציה.

התפתחויות טכנולוגיות משפיעות גם הן על קניבליזציה. מצלמות הפילם הישנות, לדוגמה, נדחקו ונעלמו עם כניסת המצלמות הדיגיטליות. מכשירי הדי וי די העלימו בעבר את מכשירי הוידאו הישנים. קניבליזציה אופיינית גם כן במסחר האלקטרוני, בו מסחר באינטרנט נוגס בהכנסות החנויות הרגילות.

חברות, בשל כך, מתייחסות לאפשרות הקניבליזציה, בתכנון השיווקי ובהערכת הכנסותיהן.

## בייצור ובתחזוקה
בתחזוקה של ציוד מכני או אלקטרוני, קניבליזציה מתייחסת להסרה של חלקים, מנגנונים או מכלולים ממתקן אחד לתיקון מתקן אחר מאותו הסוג, במקום להשתמש במאגר חלקי החילוף. המתקן ממנו נלקחו חלקי החילוף מוצא משימוש לרוב, באופן זמני או קבוע. בדרך כלל קניבליזציה מתרחשת כאשר קשה או לא ניתן למצוא חלקי חילוף מתאימים בשוק, אם בשל הפסקת יצורם או שניתן לרוכשם בכמויות גדולות בלבד.
לעיתים, בעיקר במחקר באלקטרוניקה, משתמשים בחלקים של ציוד מקולקל, ישן או עודף לבניה של ציוד מסוג אחר. ניתן למצוא פרקטיקה זו אצל מרכיבי ציוד רדיו חובבים לדוגמה.
קניבליזציה יכולה להעיד על מצוקה תקציבית שאינה מאפשרת רכישה של חלקי חילוף או על מקרים בהם נדרש חלק באופן דחוף ואינו בר השגה בשל מגבלות זמן או מרחק מהספק. לעיתים כאשר יש עודף בציוד ביחס לצורך, משתמשים בחלקיו כחלקי חילוף. בבריטניה, לדוגמה, מפעילי רכבת קטנים משתמשים בקטרים ישנים. מפעילים אלו רוכשים לעיתים כמות גדולה יותר של קטרים מן הנדרש ושומרים את חלקם כמקור לחלקי חילוף.

בישראל מתבצעת קניבליזציה לא חוקית בגנבה של כלי רכב רבים, פירוקם ב-"משחטות רכב", ומכירת חלקי חילוף מוזלים למוסכים.

## בסיפורת
קניבליזציה בסיפורת מתייחסת לשימוש, השאלה או גנבה של פרטי עלילה, דמויות, מוטיבים או רעיונות מסיפור אחד לאחר או ממדיה אחת לשנייה, לדוגמה סרט המתבסס על ספר. הסופרים מייקל בייגנט, ריצ'רד לי טוענים, לדוגמה, כי מחבר הספר צופן דה וינצ'י, דן בראון, ביצע קניבליזציה של ספרם דם קדוש, גביע קדוש.

## קישורים חיצוניים
* 
* 
* 
* 

## הערות שוליים

*
קטגוריה:אסטרטגיה עסקית